b'\n_START_ARTICLE_\nOpis osebe\n_START_SECTION_\nPodatki\n_START_PARAGRAPH_\nV opisu osebe najprej povemo, o kom bomo govorili nato pa predstavimo osnovne podatke:_NEWLINE__NEWLINE_-zunanjost osebe,_NEWLINE__NEWLINE_-starost,_NEWLINE__NEWLINE_-kraj bivanja,_NEWLINE__NEWLINE_-poklic,_NEWLINE__NEWLINE_-izobrazbo._NEWLINE__NEWLINE_Med opisovanjem sku\xc5\xa1amo biti \xc4\x8dim bolj natan\xc4\x8dni, da bi si bralec oz. poslu\xc5\xa1alec osebo prestavljal \xc4\x8dim bolje. Med glagoli prevladujejo tisti, ki poimenujejo obstajanje. Opis osebe po navadi tvorimo, ko \xc5\xbeelimo predstaviti neko osebo, kadar smo pri\xc4\x8da kaznivemu dejanju ali pa kadar poizvedujemo po izgubljeni oziroma pogre\xc5\xa1ani osebi. Opis tvorimo tudi, ko opisujemo igralce ali knji\xc5\xbeevne osebe.\n_START_SECTION_\n\xc5\xbdivljenje\n_START_PARAGRAPH_\nV opisu na\xc4\x8dina \xc5\xbeivljenja osebe prestavimo dejavnosti in stvari, ki se v njenem \xc5\xbeivljenju ponavljajo. Pri nizanju teh dejavnosti moramo biti pozorni na \xc4\x8dasovno zaporedje, saj nekatere dejavnosti potekajo vsako jutro, nekatere pa popoldne. Svoj na\xc4\x8din \xc5\xbeivljenja pogosto opisujejo znani ljudje v intervjujih.\n_START_SECTION_\nNa\xc4\x8din\n_START_PARAGRAPH_\nKo je v opisu pomembna natan\xc4\x8dnost tvorimo predvsem objektivna besedila (npr. pri opisovanju zlo\xc4\x8dinca, pogre\xc5\xa1ane osebe). Kadar pri opisovanju osebe izra\xc5\xbeamo tudi osebno mnenje oziramo stali\xc5\xa1\xc4\x8de tvorimo subjektivni opis oziroma oris.\n_START_SECTION_\nUporaba\n_START_PARAGRAPH_\nOpis osebe je le redko samostojno besedilo, po navadi je priloga kak\xc5\xa1nemu obse\xc5\xbenej\xc5\xa1emu knji\xc5\xbenem delu zapisanem v medijih ali pa v knjigah. Opis osebe lahko sre\xc4\x8damo tudi v strokovnih besedilih.\n_START_SECTION_\nPrimer opisa\n_START_PARAGRAPH_\nJanez je star 17 let. Visok je 190 cm in tehta 70 kilogramov. Ima kratke rjave lase in nosi o\xc4\x8dala. Obiskuje gimnazijo in je nadarjen u\xc4\x8denec. \xc5\xbdivi v Ljubljani in obiskuje 3. letnik. Po navadi je oble\xc4\x8den v modre kavbojke in v temno srajco. V prostem \xc4\x8dasu se ukvarja s ko\xc5\xa1arko in obiskuje glasbeno \xc5\xa1olo. \xc5\xbde sedmo leto igra kontrabas in je sodeloval \xc5\xbee na \xc5\xa1tevilnih tekmovanjih. Zelo rad bere tudi knjige.'